د افغانی سرې میاشتې ګرځنده روغتیایی ټیمونو په تېرو دوه ورځو کې د تورخم له لارې راستنېدونکو ۵۰۷ بېوزله کډوالو درمنله کړې ده. نن دوشنبه چې د روان سپوږمیز کال د ربیع الثانی ۲۹مه نېټه ده، د افغانی سرې میاشې ګرځنده روغتیایی ټیمونو د تورخم له لارې راستنېدونکو ۵۰۷ بېوزله کډوالو ته روغتیایی خدمات وړاندې کړی، چې له ډلې یې ۸۹ له پنځو کلنو کم عمره ماشومان دی. د یادونې وړ ده، چې افغانی سرې میاشتې په تېرو ۱۳ ورځو کې د تورخم له لارې راستنېدونکو ۸۵۶۰ کډوالو ته روغتیایی خدمات وړاندې کړی، چې په دې کې ۳۱۸۶ له پنځو کلنو کم عمره ماشومان شامل دی.